Mine visioner
var så klare,
og de var så målrettede.
Det var som skydning.
Målet var foran mig, og jeg sigtede efter at ramme plet.
Og man skal bare være forsigtig med det,
for man kan blive så besat…
…man begynder at glemme alt andet omkring sig.
Mere elendighed til californiere hårdt ramt af energikrisen.
Aktiemarkedet led et historisk fald.
Alt, der kan gå galt, er gået galt på én gang.
Skræmmende økonomiske tider.
Da jeg så rodet i Californien,
så jeg mere og mere mig selv
være guvernør i Sacramento,
uden at vide hvordan.
Folk sagde: "Det er skørt.
Folk stiller normalt op til byrådet, så borgmesterposten.
Man arbejder sig op."
Jeg sagde: "Ronald Reagan gjorde det."
Så jeg var slet ikke bekymret.
I 2002 sagde jeg til Andy Vanja,
ejer af Carolco: "Hvad tænker du om, at jeg stiller op som guvernør?
Du er rig. Du kender rige folk og studieledere.
Du skal hjælpe mig med at skaffe penge."
Han sagde: "Du er skør."
Jeg sagde: "Hvad er det for en reaktion?"
Han sagde: "Kan du huske, da vi talte om Terminator 3?
Jeg solgte filmen. Vi begynder at filme næste år.
Jeg må sagsøge dig, fordi de sagsøger mig.
Så jeg ville lade være. Gør det en anden gang."
Så i stedet lavede jeg Forslag 49,
som fortsatte mit arbejde med fritidsprogrammer.
Fritidsuddannelses- og Sikkerhedsloven.
Man giver det et stærkt navn, så alle forstår det.
Jeg mener, tiden til snak er forbi. Tiden til handling er kommet.
Jeg er actionhelt i film,
og jeg vil skabe handling for børnene.
På den måde kunne jeg smage lidt på,
hvordan det er at kæmpe for sit projekt.
-Schwarzenegger er her. -Tom, det er skønt at være her.
Lad os sige hasta la vista til problemet.
-Hvad stemmer vi til Forslag 49? -Ja!
Jeg kommer igen.
Mange tak. Tak.
Efter Schwarzenegger brugte sin Hollywood-magi
og fik succes med Forslag 49…
Så i 2003
var timingen perfekt,
da vi havde mistillidsvalg i Californien,
og de ledte efter en ny leder.
Det var svært at vinde et republikansk primærvalg,
men der var intet primærvalg.
Der var intet to års opløb,
hvor folk undersøger din baggrund og graver alt op.
To måneders kampagne, som i Europa.
To måneder. Bang.
DEL 3: AMERIKANER
Det liv, du kender,
alt det, du tager for givet,
det holder ikke.
IRAK
Jeg var ved at promovere Terminator 3.
Jeg rejste over hele verden.
Så jeg tog til Irak.
Jeg spiller Terminator,
men I er de sande terminatorer.
Jeg tog til Japan. Jeg tog til asiatiske lande.
Mellemøsten, Europa.
Da mistillidsvalget kom, var jeg i Mexico.
Det sker kun i Californien.
Statens upopulære guvernør, Gray Davis,
sværtet af skrantende økonomi og $38 millioner-budgetunderskud,
står måske overfor et mistillidsvalg.
Har du underskrevet valganmodningen?
Det, der startede som en lille bevægelse mod guvernør Gray Davis,
er blevet en stærk, million-dollar kampagne.
Den 7. oktober beslutter vælgerne, om Davis skal gå af,
og hvem, der erstatter ham.
Og det store spørgsmål er,
venter Terminator i kulissen?
SCHWARZENEGGER HOLDER SPÆNDINGEN
Indtil da hadede Maria tanken om, at jeg stillede op,
Og derfor vidste jeg ikke, om jeg ville stille op eller ej.
Fordi jeg ville ikke stille op, hvis hun ikke bakkede op.
Jeg sad i boblebadet og sagde:
"Hvad tænker du om, at jeg stiller op som guvernør?"
Hun flippede helt ud.
Hun var bare…
Jeg tror næsten, hun hyperventilerede,
fordi hun altid har følt:
"Jeg har gennemgået det med min familie."
Nyt fra Dallas, Texas. Præsident Kennedy er død.
Snigmyrdet.
Robert Kennedy skudt to-tre gange.
Skudt af ukendt skytte på Ambassador Hotel.
En meget følelsesmæssig reaktion.
Hun gennemgik alvorlige traumer.
Han stopper krigen. Den ender under McGovern og Shriver.
Den ender ikke under Nixon.
Senator Edward M. Kennedy kørte en bil fra en smal bro og ned i en dam.
En ung kvinde i bilen druknede.
"At have magt er forfærdeligt. Du mister dit privatliv.
Det her ville trække os gennem mudderet."
Så derfor droppede jeg lidt idéen.
Davis har måske en distraktion mindre,
når Arnold Schwarzenegger optræder i The Tonight Show næste onsdag.
Han forventes at offentliggøre, at han ikke stiller op i mistillidsvalget.
Det rydder vejen for Schwarzeneggers ven,
tidligere borgmester i L.A., Richard Riordan.
Dick Riordan stillede op som guvernør i 2002.
Hvis han vil stille op igen i mistillidsvalget,
vil jeg støtte ham.
Så jeg tog over til middag med ham i hans hjem.
Vi gik en tur på stranden.
Han siger: "Arnold, jeg må være ærlig.
Jeg har ikke lyst til at stille op. Jeg brænder ikke for det."
Han sagde: "Men du bør stille op." Og jeg sagde: "Wauw."
Hvis der er en højere magt,
kunne det ikke være blevet præsenteret bedre for mig.
Den dag jeg skulle i The Tonight Show,
stak Maria en besked under min badeværelsesdør…
Der stod:
"Hvis du vælger at stille op, vil jeg sige dette.
Og hvis du vælger ikke at stille op, vil jeg sige dette."
Jeg følte, okay,
nu er Maria
åben for idéen.
Det føltes
fantastisk,
at jeg kan gæste The Tonight Show
og gå med lige det, der kommer ud af min mund.
Lad mig spørge dig nu.
Jeg ved, det er gået uger, og folk har snakket frem og tilbage.
Det har taget lidt tid.
Du sagde, du ville komme her i aften og annoncere din beslutning.
Jeg troede ikke, han stillede op.
Jeg følte mig som en hykler, for da han sagde, han kom,
var det ligesom… selv i garderoben.
"Vi taler, og du ser, hvad du gør?"
Han sagde: "Ja."
Jeg sagde: "Okay."
Jeg tænkte, vi fik det overstået, og jeg ville sige: "Ærgerligt."
Manden, der svigter folket mere end nogen anden,
er Gray Davis.
Okay.
Han svigter dem frygteligt,
og det er derfor, han skal afsættes,
og derfor stiller jeg op som guvernør i staten Californien.
Jeg var forbløffet. "Du er verdens største filmstjerne. Hvad laver du?"
Jeg var forbløffet og chokeret, og det virkede bare skørt.
For mig var det absurd. Jeg syntes, det var latterligt.
Han ville være guvernør.
Du ved, hvad laver du…
Hvem vidste, han brugte tiden på at forberede sin største rolle?
Jeg husker, jeg tænkte:
"Ja. Han vinder. Han vinder helt sikkert."
Hvis Arnold stillede op, var det alvorligt,
for han er ikke en normal politiker.
Han er en del af Kennedy-familien.
At have alt det med, som en del af Arnold-pakken,
var en kæmpe fordel.
Agenterne, managerne og studielederne,
der sagde til mig i 70'erne:
"Du klarer det aldrig, du bliver ikke skuespiller,"
var de samme, der sagde: "Er du skør?
Du tjener 20-30 millioner dollars per film nu."
Men jo mere nogen siger, at du ikke kan,
eller det er umuligt, jo mere begejstret bliver jeg.
Inden for tre eller fire timer efter Arnolds meddelelse på Leno,
sad jeg i Arnold og Marias stue.
Og det viste sig,
at han ikke havde nogen ansatte,
ingen rigtig plan.
Ingen folk.
Vi havde intet navn, intet tema.
Vi havde intet.
Vi ringede til alle, vi kendte.
Jeg var allerede i L.A.
Dick Riordan havde hyret mig, da han overvejede at stille op.
Jeg fik morgenmad med Riordan. Jeg var klar til kampagnen.
Han sagde: "Jeg vil støtte Arnold. Kom med mig."
Vi kørte til Oak Productions i Venice, og jeg møder Arnold Schwarzenegger.
Arnold-tingen fik så meget opmærksom. Det var som en mini-præsidentkampagne.
DAGE TIL VALGET: 60
Arnold stillede op, og interessen gik herfra til…
Det blev interessant. En typisk Californien-historie…
Pludselig blev det et verdensomspændende fænomen.
Hollywoods hårde banan Arnold Schwarzenegger går efter nyt mål.
Valget ser ud til at blive så actionfyldt som en af hans film.
Og han er gift med JFK's niece.
Han er gift med en Kennedy. Han er ikke en skør højreorienteret.
Få et godt nærbillede, okay?
Hun skriver, og så løfter du kameralinsen
og få et skud af Maria.
Maria havde tanken om,
at jeg skulle møde folket så meget som muligt.
Hun så mig gennem årene,
hvor meget jeg trivedes med folk omkring mig.
For man skal more sig.
Det er holdningen. Lad os more os.
Det handler om sjov og arbejde.
Det ved de fleste ikke.
De bekymrer sig,
og de arbejder,
og de bekymrer sig,
og de arbejder.
Hvor er morskaben?
Det her er sjovt.
Den har seks hjul og kører gennem sneen,
og det er det virkelig…
Det er et sikkert køretøj,
og det er et sjovt køretøj. Et legetøj, faktisk.
Har jeg brug for det? Nej. Men det er som et legetøj.
Drenge og deres legetøj. Vi bliver aldrig voksne.
Valget var nok den bedste politiske historie i 40 år.
Det var fascinerende.
Det var noget, ingen havde set før. Jeg kalder det politisk burleske.
RESTEN AF AMERIKA SYNES, CALIFORNIEN ER SKØR
Californiere står i kø for at stemme.
Det kræver ikke meget at kvalificere sig, kun 65 underskrifter og 3500 dollars.
På listen er tidligere skuespiller Gary Coleman
fra Different Strokes.
Der var Mary Carey, pornofilmskuespiller.
Og en pensioneret politimand, der ønskede ildere lovlige som kæledyr.
Så er der pornoforlæggeren, Larry Flynt.
Stem på en smudssælger, der er kerer sig.
Og skuespillerinde og reklamedronning, Angelyne.
Vi har fået nok Gray og Brown, vi har brug for pink i Californien.
Kendis-kulten er gået amok.
Så hvorfor ikke en rig østrigsk bodybuilder?
Jeg elskede de fyre,
for jeg var allerede underlig.
Bodybuilder.
Skuespiller.
Fra Østrig.
Så hvordan virker jeg normal?
Ved at alle andre var mere underlige, ikke?
RÅDHUSET
To, en.
Mit kandidatur handler om store forandringer i Sacramento,
og folk har ret til at vide, hvad det betyder for dem.
Jeg vidste, at det var min styrke, at kommunikere og trænge ind,
ikke kun i hjernen, men i hjertet.
Hvis du vil ændre denne stat,
så slut dig til mig. Lad os bringe Californien tilbage.
-Udmærket. -Ikke?
Jo.
DAGE TIL VALGET: 33
Arnold Schwarzenegger kom ind som en vinder,
og så ikke ud til at bemærke, da et æg landede på hans brede skulder.
Medierne er en forretning.
Hvis du har noget, der giver klik og ratings, dukker de op.
Han skylder mig bacon nu, for ingen æg uden bacon.
-Hej, venner. Hvordan går det? -Hej.
Gode pointer. En sjov replik eller to.
Gray Davis har termineret håbet. Han har termineret muligheder.
Og nu skal vi terminere ham!
Kort tale.
Der er gået noget galt i denne stat.
Få publikum op at køre.
Kast ting.
Videre til næste.
Har Buffett ikke talt med Wall Street Journal
om uretfærdigheden i Forslag 13?
Først sagde jeg til Warren
hvis han nævner Forslag 13 en gang til, skal han lave 500 situps.
Så han taler ikke om det igen, det garanterer jeg.
Det var tydeligt, at folket ville vælte Gray Davis.
Det var tydeligt, at folk havde det godt med tanken
om at få ham erstattet med en outsider som mig.
Debat-Super Bowl er om en time.
Topkandidater kæmper om guvernørposten
i den mest sete debat i Californiens politiske historie,
måske på grund af én mand.
Hvis han fejler, kan han være i fare.
Okay, her er, hvad vi gør.
Vi studerer de politiske sager.
Men det bør være halvdelen af øvelsen.
Den anden halvdel af tiden skal vi bruge på personerne
i debatten.
Jeg gjorde præcis som i bodybuilding.
Jeg lavede min træning, men jeg tænkte også på,
hvordan jeg kan køre på dem psykisk.
I Californien har vi et three-strikes-system.
I bedrager folk to gange, tredje gang er I ude.
Den syvende oktober er I ude. Så enkelt er det.
Jeg fik mine forfattere til at skrive nogle jokes.
Så når jeg ikke kendte sagen, brugte jeg jokes.
Én ting til, Arnold.
-Du taler om de tre… -Arnold?
-Ja. Du taler… -Lad mig sige en ting.
Personlig indkomstskat har et kæmpe smuthul.
Jeg kunne køre min Hummer igennem det.
-Lad mig tale ud. -Vi taler om indkomstskat.
-Ikke om uddannelse. -Det er uhøfligt.
Det er sådan, du behandler kvinder, men ikke nu.
Jeg har den perfekte rolle til dig i Terminator 4.
Nemlig.
Da Schwarzenegger meddelte, han stillede op som guvernør,
gik personalet på L.A. Times straks i gang
med at undersøge historier, vi havde hørt i årevis,
men ingen havde undersøgt til bunds.
Vi havde knap seks uger til at arbejde på det,
og vi begyndte at tale med kvinder.
Vi fandt disse kvinder
ved at tale med folk i Hollywood,
der fungerede som kilder,
og vi begyndte at rapportere.
Vi fik et opkald fra L.A. Times:
"Vi kører denne historie om et par timer."
"Hvem er forurettede?" "Det siger jeg ikke."
"Hvornår skete det?" "Et års tid. Det siger jeg ikke."
Næste morgen starter vi en turné
fra San Diego helt op til Sacramento
med 10.000 mennesker ved Capitol.
Arnold Schwarzenegger!
Og så…
En detaljeret artikel på forsiden af dagens Los Angeles Times
med beskyldninger fra et halvt dusin kvinder,
om at han famlede deres bryster, kom med uanstændige seksuelle forslag,
og prøvede at fjerne en kvindes badedragt i en elevator.
En kvinde citeredes: "Voldtog han mig? Nej.
Ydmygede han mig? Det kan du tro."
Vi ville ikke skrive om bare én kvinde.
Vi ville se et adfærdsmønster, som vi fandt,
og det fandt sted over årtier.
Så snart den første historie kørte, var folk virkelig vrede på os.
Folk anklagede os straks for at holde på historien
indtil fem dage før valget.
Den kørte 2. oktober, fordi det tog den tid.
Når du går ind i politik, prøver de at pille dig ned,
alt, hvad du står for.
Som I ved, begyndt de at pille mig ned i morges.
Ja, bestemt.
Nu skal I høre.
Meget af det, I læser, er ikke sandt.
Men som jeg altid siger,
er der ingen røg uden ild.
Det er sandt.
Så jeg må sige, at ja,
jeg har opført mig dårligt af og til.
Ja, det er sandt, at jeg var med på vilde filmsets
og har gjort forkerte ting, som jeg syntes var i sjov,
men nu ved jeg, at jeg har krænket folk.
Og til de folk, jeg har krænket,
vil jeg sige, at det er jeg virkelig ked af,
og jeg undskylder,
for det er ikke det, jeg forsøger på.
Det er skørt. Du ved, de prøver at pille dig ned.
De prøver at pille din karakter og alt, du står for, ned.
I kan lytte til negativiteten,
og til folk, der aldrig har mødt Arnold
eller som mødte ham kort for 30 år siden,
eller I kan lytte til mig.
Jeg råder jer til det sidste.
Den dag, historien kørte, brød helvede løs.
Min e-mail-indbakke var oversvømmet. Folk ringede til os med tips.
Vi fik så mange tips, at vi måtte sætte flere journalister på historien.
I morges rapporterer L.A. Times,
at flere kvinder har anklaget Schwarzenegger,
det samlede tal er nu 15.
Jeg er ked af det,
og jeg undskylder til alle,
som jeg har krænket.
Som dagene gik,
ændrede han melodi.
Han talte med andre journalister
og trak det tilbage.
For det første er meget af det opdigtet. Jeg har aldrig befamlet nogen.
Trukket deres trøje op og rørt deres bryster.
Det er ikke mig.
-Nægter du alle historierne? -Nej, ikke alle.
Min reaktion i starten… Jeg var defensiv.
Vi kan ikke have en guvernør, der befamler kvinder
og benægter det.
I dag kan jeg se på det og sige:
Det er lige meget,
hvilken tid det er.
Om det var Muscle Beach-dagene,
for 40 år siden
eller i dag.
Det var forkert.
Det var noget pis. Glem undskyldningerne, det var forkert.
Ting sker. Folk er unge og gør ting.
Vi er ligeglade. Vi har brug for en leder.
-Stemmer du på ham? -Ja, bestemt.
Personligt var jeg overrasket over, at det ikke påvirkede valget mere.
Jeg troede, at flere ville blive krænkede.
Jeg tror ikke, et karakterangreb på ham nogensinde ville virke.
Meningsmålingerne overbeviste mig om
at vores historie, i stedet for at skade ham,
i sidste ende hjalp ham.
DAGE TIL VALGET: 2
BRING CA TILBAGE
Tak, Sacramento!
Der er en ny guvernør i byen!
Han hedder Arnold Schwarzenegger!
Da Schwarzenegger gik på scenen, gav nogen ham en kost.
Vi er her for at rydde op, mine damer og herrer.
Vi er her for at rydde op!
I dag viser meningsmålingerne stadig, at Schwarzenegger vinder guvernørposten.
Hans folk forudså, at historierne om hans tidligere opførsel
ikke får stor indflydelse.
DAGE TIL VALGET: 0
-Godmorgen. -Godmorgen.
-Læg den i boksen. -Okay, sådan her.
STEMMESEDLER
-Det er i Guds hænder. -Guds hænder.
Beslutningen er op til Gud.
Vi gjorde alt arbejdet og arbejdede hårdt.
Stemmestederne er lige lukkede,
og CBS News anslår nu, at når alle stemmerne er optalt,
har republikaneren Arnold Schwarzenegger har vundet kapløbet.
I dit sind har du vundet,
men alt det er ikke virkeligt.
Men da virkeligheden satte ind,
var det så stærkt.
Jeg fik tårer i øjnene.
Jeg glemmer aldrig det øjeblik. Det var utroligt.
Jeg husker glæden,
da de udnævnte mig til Mr. Universe.
Et stående bifald i London.
Da jeg fik mit statsborgerskab.
Da Katherine blev født, det første barn.
Jeg husker alle disse øjeblikke,
men det her var så dybt, så stort.
Det var overvældende.
Ja.
Mange tak.
Og Gud velsigne jer alle.
Tak.
Disse mennesker stolede på mig
og sagde: "Vi vil have dig til at lede os."
Wauw.
Man siger, at billeder siger mere end 1.000 ord, ikke?
Det er, som om det her siger:
"Selvom Arnold var guvernør,
prøvede han aldrig at sælge ud og gøre det,
som politikere normalt gør."
Ingen politiker vil gå med alligatorstøvler
og vise sig frem.
Og jeg skjulte heller ikke mine cubanske cigarer.
Jeg ryger, så folk ved, at det er den, jeg er.
Da jeg stillede op som guvernør, var der meget, jeg ikke vidste.
Men én ting vidste jeg,
at jeg ville tjene Californiens befolkning
og ikke bare mit eget parti.
Jeg bliver ikke partiets mand.
Jeg vil være tjenestemand og tjene folket.
Det vidste jeg.
Den tidligere bodybuilder og skuespiller har startet sin karrieres tredje fase.
Schwarzenegger bliver Californiens 38. guvernør.
Syv hundrede akkrediterede medier, 7.500 inviterede gæster,
et par tusind flere stjernekiggere
og Vanessa Williams på programmet. Det skal man lige vænne sig til.
Jeg vil nu bede dig lægge din venstre hånd
på denne historiske familiebibel.
Løft din højre hånd. Gentag embedseden.
Fra da af skal man skifte gear.
Man må give slip,
for nu repræsenterer man ikke længere Arnold.
Man repræsenterer 40 millioner mennesker.
Jeg er ydmyg. Jeg er rørt.
Og jeg er umådeligt beæret over at være jeres guvernør.
Man sværges ind
og står der som en hundehvalp.
Du ved…
Helt spændt.
Når jeg tænker på en figur, jeg har spillet på film,
var Julius faktisk den karakter, jeg er.
Julius er karakteren i Tvillinger.
Han er den uskyldige fyr
med et sind som en svamp.
Men han måtte stadig lære,
og han havde ligesom et åbent sind.
Guvernør!
Jeg gik ind på kontoret,
og jeg sad der
og følte mig fortabt.
Sminke, tak. Nej.
Hvordan virker det her?
Hvordan kommer vi i gang?
Hvad skal jeg lave?
Sidde og vente på et problem eller et lovforslag?
Derfor gik jeg rundt på Capitol
og besøgte Speakers kontor, Præsident Pro Tempores kontor,
og vi satte os ned og snakkede.
Arnold var velsignet
med et fravær af viden om,
hvordan andre gjorde det.
Han gjorde det,
som det skulle gøres,
uden den politiske bagage.
Hej, allesammen.
Under kampagnen brugte jeg alt, hvad jeg kunne,
min filmkarriere, at jeg er gift med en demokrat,
for at vise, at jeg står sammen med dem.
Det her er Tvillinger 2. Se engang.
Tvillinger 2.
Derfor besluttede jeg, da jeg blev guvernør,
at jeg skulle have et rygetelt.
Og det handlede ikke så meget om at ryge. Det var bare et socialt sted.
Det lykkedes os at få lovgiverne ned,
demokrater og republikanere, og jeg sad udenfor i teltet og snakkede.
De var totalt fremmede.
-Goddag. -Vil du have en cigar?
-Godt at se dig. -Senator?
Skal du med denne gang?
Rygeteltet er ikke et telt. Det er en scene.
Alle på kontorerne ovenfor kunne se,
hvem der var i teltet.
"Hvorfor taler jeg ikke med ham i teltet? Jeg skal bruge en idé."
Folk, der mødtes med ham, kunne se, at de blev overvåget.
Han har det fint med at blive overvåget.
Det er strategisk.
En del af den persona er,
bortset fra at han er sympatisk, at han er Arnold Schwarzenegger.
Han er den mest berømte fyr i verden, og det ved han.
-Meget flot. -Ja.
Pokkers perfekt.
Ejendomsskat til statslige programmer, som du kun kunne…
Det var forbløffende at sidde der
fra klokken ni om morgenen
og have det ene møde efter det andet,
hvor man lærer om ting, som man ikke engang havde tænkt på.
Da dagen var forbi, sagde jeg til konen:
"De ting, jeg lærte i dag…
Der er intet universitet i verden,
der kan lære dig den slags ting."
Vedtage lovgivning…
Men gør man politikken levende og gør den til virkelighed?
Var det ikke bedst, hvis vi kunne bringe det til folket?
Når du føler, at du ikke har succes med lovgiverne,
og du har en stærk personlighed som mig,
kan du bruge det som et våben, og tale direkte til folket.
Vi tog ud og indsamlede underskrifter.
-Tak. Præcis. -Den skal tilbage, hvor den var.
Hver gang vi havde 100.000 underskrifter mere,
lagde jeg dem på bordet
hos den demokratiske Pro Temp.
Denne initiativstrategi er en meget gammel strategi i Californien.
Politikere bruger ofte processen for at få lovgivning igennem.
Han gjorde det på en skala, vi aldrig havde set før.
Vi rejser staten tynd
og fortæller folk, at det er tid til at blive involveret.
Det skabte betingelserne for at lave en aftale.
Lovgiverne begyndte at lave meningsmålinger,
og de så, at det ville vinde,
og derfor blev de ved forhandlingsbordet, og vi forhandlede en god aftale.
LØFTET ER GIVET OM ARBEJDSTAGERNEREFORM
Mange troede, republikaneren ville fejle,
at den politiske novice ikke kunne takle
de enorme problemer i Californien.
Vælgerne følger ham, blot på grund af hvem han er.
Jeg er republikaner, og jeg vil samarbejde med demokrater.
Jeg vil fortælle dem:
"Jeg vil ikke snyde jer,
men vi enedes om at snyde hinanden."
Det eneste værre end en dårlig taber er en dårlig vinder.
Jeg er en dårlig taber. Du svigtede mit forslag.
Nogle gange laver man en aftale i kulissen
og angriber hinanden foran pressen
for at tilfredsstille sine vælgere.
Det er nok til McClintock, der siger, hvad han mener, når han taber.
Dårlig vinder, god taber.
Det er bare pis, ikke?
En lille Schmäh her, lidt pis der. Dette, hint.
Men det er politik.
Vi tænkte: "Vi har formlen."
Han havde mere ret, end han tog fejl. Alle tager fejl af og til.
Giv mig midlerne, så vi kan reformere det ødelagte system.
Mange tak, og jeg kommer igen.
Utålmodigheden begyndte at modarbejde ham.
Han var altid på, og folk blev lidt trætte af det.
Ingen ville lave en aftale, og de besluttede at slå ham.
Jeg vil ikke ændre mine reformer,
fordi et par sygeplejersker eller et par lærere protesterer.
Schwarzenegger skal ud!
Min mund har været et af mine største aktiver.
Jeg håber, at de, der vil sælge ud over særinteresser,
de tøsemænd deroppe i Sacramento…
Men samtidig er den en af mine største svagheder.
Hvorfor skulle jeg ringe til ham? Er I skøre?
"Hej, det er idiot-tøsedrengen. Hvordan går det? "
Vælgerne afviste alle hans tiltag.
SCHWARZENEGGER FEJLER
Goddag, allesammen.
Jeg var sammen med ham, før han skulle møde Capitol Press Corps
og Californiens befolkning efter nederlaget.
Jeg spurgte: "Hvordan har du det?"
"Jeg skulle have lyttet til Maria."
Jeg tror, jeg har en anden mentalitet
end de fleste mennesker.
Jeg er meget energisk
og utålmodig.
Som guvernør, eller bare som politiker,
skal du være mere tålmodig.
GUVERNØR LOVER TÅLMODIGHED
Og jeg tror, jeg forstår det nu,
mere end jeg gjorde før.
Der begyndte han at vokse med jobbet og anerkende,
at han ikke ville være konventionelle republikaneres redskab
på grund af sin berømmelse.
Han ville styre, hvem han var, og hvem han var sammen med.
Jeg har to modstridende sider.
Der er venstre- og højre-Arnold, ikke?
De skændes altid om alt, politik,
hvordan man håndterer forskellige emner og det hele.
Sådan er det bare med mig.
Hvordan beviser du, at du er midtsøgende og ikke inkarneret republikaner?
Med meget arbejde.
Jeg er villig til at arbejde hårdt for det.
Nu vidste jeg præcis, hvilken retning jeg ville gå
med min administration,
og jeg følte, at jeg måske havde brug for nyt blod.
En af de første ting, vi skulle tale om, var hans valg af ny stabschef.
Den mest kvalificerede kandidat var en kvinde,
der havde været leder for Demokraterne.
Hun havde været abortfortaler. Hun var åbent lesbisk, og hun hed Kennedy.
Dine republikanske kolleger bliver chokerede over alt ved den kvinde.
Og han fik et glimt i øjet,
som jeg senere ville genkende som glæde ved at være bryde konventioner.
Præcis.
Gør det.
Gør det nu!
Jeg ventede på et fly, og Zingale ringede.
Jeg begyndte at slå hovedet ned i bordet
tænkte: "Hvorfor ventede du et år med at ringe til mig?"
Jeg er her for at præsentere min nye stabschef,
Susan Kennedy.
Roligt med bifaldet, tak.
Da jeg begyndte at vælge demokrater til mit team,
følte de, at det var Kennedy-indflydelsen.
Men Susan Kennedy havde ingen forbindelse til de Kennedyer.
Det var løgn.
Jeg var træt af republikanerne, hun var træt af demokrater,
så vi var begge på midten.
Jeg spurgte: "Hvad vil du? Hvad vil du huskes for som guvernør?"
Han tøvede og sagde: "Jeg vil bygge."
I dag foreslår jeg
en strategisk vækstplan for Californiens fremtid.
Arnold havde en passion for at tænke fremad,
for at få ting på plads,
der måske ikke sker, mens du stadig er i embedet,
men du bygger noget, der tager flere administrationer.
Så jeg siger: "Byg det."
GUVERNØR SØGER MILLIARDER
Selvom jeg er kendt for ikke at have tålmodighed,
har jeg stor tålmodighed til projekter.
At opbygge min krop til en perfekt krop
tog år, og det er det samme med infrastruktur.
Demokrater og republikanere
vedtog en transportinfrastrukturpakke på $37 milliarder.
Det var en af de hurtigste kovendinger nogensinde.
Han er typen, der styrer båden imod torpedoen.
Han vendte hurtigt stemningen.
Der var republikanere og demokrater sammen.
Det elsker folket.
Det hjalp mig med min genvalgskampagne,
fordi jeg ikke behøvede at tage ud på kampagne.
Det var kampagnen.
Med kun en måned tilbage til valgdagen,
glæder Californiens republikanske guvernør sig
over sine muligheder for at vinde.
Og jeg vandt guvernørposten igen.
Folk var glade. Alt var fint igen.
Men det er politik.
Sikke en fantastisk aften. Jeg elsker at lave efterfølgere.
Jeg siger måske: "Jeg er republikaner, og sådan ville jeg løse problemerne."
Men på samme tid må jeg sige:
"Hvad siger Demokraterne om at løse problemerne, og hvorfor tror de det?"
Jeg husker, Bobby Kennedy Jr., da jeg stillede op som guvernør,
han er demokrat, og han ringer og siger: "Jeg vil hjælpe dig."
"Hvordan?"
Han siger: "Jeg giver dig den bedste miljøekspert,
Terry Tamminen.
Få ham på dit hold og tal om miljøet."
"Som demokrat og glødende miljøforkæmper,
hvordan kunne du hjælpe Schwarzenegger?", sagde mange.
"Han er republikaner."
Jeg sagde: "Vi vil have en republikaner til at sige, det vi siger.
Jeg tror, Arnold er den republikaner."
Den slags kan vi opnå,
hvis partierne arbejder sammen.
Jeg satte mig for at gøre, hvad jeg kunne,
for at vedtage de strengeste miljølove i Californien.
"Hvorfor skulle vi reducere drivhusgasserne med fem procent?
Det er at tænke småt. Hvad er der galt med jer?
Lad os reducere drivhusgasserne med 25 procent.
Californien har så meget sol. Vi bruger den ikke."
Arnold Schwarzenegger annoncerede i San Francisco
en lov til at bremse udledningen af drivhusgasser.
Om et par minutter underskriver vi Lovforslag 32.
Når vi underskriver lovforslaget, begynder vi en dristig ny æra
med miljøbeskyttelse her i Californien,
der vil ændre historiens gang.
Jeg indså, at vi havde fat i noget stort.
Vi kunne være førende ikke kun i Californien,
men også i Amerika
og i verden.
Californien flytter De Forenede Stater
fra debat og tvivl til handling.
Så jeg opfordrer denne forsamling
til at presse sine medlemmer til handling.
Og da Obama blev valgt til præsident,
gjorde han vores Californiske grænser for udstødningsemissioner nationale.
Jeg vil hylde Californiens guvernør
og delegation for deres ekstraordinære lederskab.
De har ført an i det her,
som de har gjort i så mange forsøg på at beskytte miljøet.
Da jeg blev leder for de Konservative, var en af de første ting, jeg sagde,
at det er konservativt at kere sig om miljøet.
Det var inspirerende at se nogen lede en af verdens vigtigste økonomier,
men samtidig sige: "De to ting er faktisk ikke i konflikt.
Hvis man vil have en voksende økonomi, skal den på lang sigt også være grøn."
Og alle er enige om klimaneutralitet, så det er fint…
Når man træder lidt tilbage, er det spændende at se på sådan et emne,
og prøve at finde ud af, hvordan man kan hjælpe.
Og en mulighed for mig
at gøre noget, en forskel.
Da jeg var i film,
kom børnene i studiet og lavede deres lektier.
Så når de kaldte mig på settet,
løb de til settet og ventede, og pludselig, bum!
Der var et skud, og alt sprang i luften.
"Det var sejt. Wauw."
De gav hinanden high-fives. Så børnene elskede alt det her.
Så når jeg tog til Sacramento,
og børnene besøgte mig deroppe,
sagde de,
"Far. Jeg hader det her.
Folk er så alvorlige. Hvorfor har de alle jakkesæt på?"
De var bare i chok
og hadede mit job.
Og oveni det
tilbringer man fire dage om ugen i Sacramento,
og mine børn sagde:
"Du kom ikke til min opvisning i tirsdags."
"Hvad med min basketballkamp på onsdag?"
Og jeg sagde: "Jeg lovede at tjene folket."
"Men du lovede, at familien var nummer et."
Og de begyndte at græde.
Maria hjalp slet ikke.
Maria siger: "Bare sig, hvad I mener. Lad far vide, hvordan I har det."
"Mange tak."
Det var vigtigt at se, at hvert barn havde sine behov.
At din kone, at hele familien har sine behov.
Derfor skal I holde ferie sammen.
Man skal snakke med børnene hver aften.
Du er ikke bare besat af dine mål,
men det bliver et større overordnet mål.
Men det er svært at håndtere, når man hører sine børn og kone klage
over, at man ikke er nok hjemme, og man ikke er hjemme af en grund.
På tværs af ildens nordlige grænse, og…
Da vi oplevede brande,
og når jeg gik i seng,
var der 580 brande i Californien.
Jeg stod op kl. 5 om morgenen og hørte, at der var 2.012 brande
den morgen.
Og du har ikke nok ressourcer.
Det var det sværeste i de år.
Der er problem efter problem.
Det stopper ikke.
Til aften styrter Dow Jones, da finansverdenen rystedes
af to store investeringsselskabers skæbne.
Finanssystemet er i krise.
Økonomien går fra dårligt til værre.
Af alle staterne er Californien måske i den værste økonomiske form.
Guvernør Schwarzenegger har foreslået højere skatter og dybe nedskæringer.
Folk er bekymrede for at staten ryger i afgrunden.
Alle guvernører møder recession.
Den, der ramte Arnold, var en global recession.
Schwarzenegger gik ned i meningsmålingerne,
som alle politikere,
men han efterlod faktisk staten stærkere
end nogen guvernør før ham.
Arnold Schwarzenegger var den mest ambitiøse guvernør,
Californien havde i sidste halvdel af det tyvende århundrede.
Han afprøvede politikker af enhver slags.
Jeg tror, han faktisk bragte os 25 år frem på syv.
Jeg synes, der var tre højdepunkter.
Når han udnævnte kvinder og minoriteter til dommere,
gjorde han alt for at finde de bedste og de klogeste
og sørge for, at der var mest mulig diversitet.
Politiske reformer giver størst effekt.
Tag distrikterne ud af politikernes hænder
og giv dem til vælgerne.
Åbn primærvalget, så partierne ikke har kontrol over det.
Det ændrede permanent, hvordan folk bliver valgt i Californien.
En forskel mellem Schwarzenegger og andre guvernører var,
hvor meget glæde jobbet gav ham.
Den glade forkæmper-tilgang
løftede både personalet og staten.
Schwarzenegger personificerer essensen af Californien.
Schwarzenegger afslutter sin syvårige periode som guvernør i dag.
Og Arnolds følgere spørger: "Hvad nu?"
Det var meget hårdt for mit ægteskab,
for mit forhold til Maria og børnene,
da jeg var guvernør.
Og jeg benægtede også
mange af de problemer, der fandtes.
Maria og jeg gik i terapi en gang om ugen,
og til en af sessionerne sagde rådgiveren:
"Jeg tror, at Maria vil spørge om noget meget specifik i dag.
Hun vil vide, om du er Josephs far."
Og…
Jeg følte, mit hjerte stoppede.
Og så sagde jeg sandheden.
"Ja, Maria.
Joseph er min søn."
Hun var selvfølgeligt knust over det.
I går aftes fortalte Shriver og Schwarzenegger, at de skal skilles
efter 25 års ægteskab.
Jeg havde en affære i 1996.
I starten vidste jeg det ikke.
Jeg begyndte bare at føle,
jo ældre han blev, jo mere blev det klart for mig.
Det var bare et spørgsmål om:
Hvordan holder du det skjult?
Hvordan holder du det hemmeligt?
Schwarzenegger og Shriver var gået fra hinanden.
Der går lidt tid, og jeg får et tip om,
at en af grundene var,
at Schwarzenegger havde fået et barn med en ansat i huset.
Jeg havde intet navn.
Vi lagde to og to sammen,
og jeg ringede til guvernørens talsmand,
og de bekræftede historien.
Det menneskelige at gøre var
at give ham og Maria Shriver tid til at tale med deres familie.
Jeg måtte gå
til mine børn
og forklare det.
Tidligere guvernør, Arnold Schwarzenegger, har indrømmet,
han fik et barn med en ansat for over ti år siden.
Ifølge New York Times er barnet en dreng.
Han er nu 14.
Baena havde arbejdet som husholderske for parret i 20 år,
og han skjulte barnet både for vælgerne og for familien.
Hvordan holdt han det hemmeligt så længe?
ARNOLD HEMMELIGHOLDTE BARN
Grunden til, at jeg er tilbageholdende med at tale om det, er,
fordi hver gang jeg gør,
åbner det sårene igen, og…
Jeg tror, at…
Jeg har forvoldt min familie smerte nok,
på grund af min fejl.
Alle led under det.
Maria led. Børnene led.
Joseph.
Hans mor. Alle.
Det skal jeg leve med resten af livet.
Folk vil huske
mine succeser,
og de vil også huske fiaskoerne.
Det er en stor fiasko.
Jeg havde fiaskoer i fortiden,
i min karriere,
men det her er noget helt andet.
Det er en helt anden type af fiasko.
Jeg så Joseph udvikle sig til et fantastisk menneske
og en fantastisk mand.
Han gør mig stolt,
og jeg har det godt med ham.
Det var forkert,
hvad jeg gjorde,
men Joseph skal ikke føle, at han ikke er velkommen.
For han er meget velkommen,
og jeg elsker ham.
Han har vist sig at være en ekstraordinær ung mand.
-Vi ses. -Hav en god dag.
Jeg er meget glad for,
i denne triste historie, at…
At Maria og jeg kunne opfostre børnene så godt.
Der er intet vigtigere end at have en god partner ved sin side,
og det var Maria.
Vi har et rigtig godt forhold.
-Du roder. -Jeg roder. Præcis.
På alle mærkedage er vi sammen som en familie,
og alle er glade for det.
Men det er ikke,
som det var,
hvor vi alle var samlet under ét tag som en familie.
Sådan er det ikke længere.
Det handler om cirkulære bevægelser.
-Se lige. -Du godeste.
Det er sygt flot.
Min far sagde altid: "Koncentrer dig om at være nyttig,
snarere end om, hvordan du har det i dag.
Det er lige meget. Det hjælper ikke noget.
Du kan være ked af det eller glad,
verden ændrer ikke sig, så lad os komme i gang."
Okay.
Det er rutinen. Hver dag det samme.
Først lukker jeg dyrene ud.
Så laver jeg en masse larm.
Det betyder, at de skal ud på tennisbanen og spise græs.
De spiser nu græs i 15 minutter.
Det er alt, de får.
Alle skal have begrænset deres kalorietal.
Gode drenge og piger.
Jeg leger med dem. Jeg soignerer dem. Jeg muger ud. Jeg skovler lort.
Så i halvanden time kan jeg ikke tænke på andet.
Der er en mission.
Nogle tager seminarer i det her,
hvordan man får det bedre med sig selv og sådan.
Jeg siger altid til folk:
"Vær optaget. Vær nyttig."
Okay.
Jeg tror, jeg gik igennem det stadie,
hvor man mister forstanden.
Hvor jeg tænkte:
"Jeg tager ikke min T-shirt af,
for mine mavemuskler er ikke helt, som de var."
Du ser på din krop, pludselig ser du
en rynke under din brystmuskel.
Du ser på den og løfter armen og siger:
"Hvad?" Gad vide, om den kan fjernes kirurgisk?"
Jeg gennemgik det første drama for mange år siden.
Jeg så i spejlet og sagde:
"Du ligner lort. Det er ikke den Arnold, jeg kender."
Det ser jeg ikke sådan på længere.
Nu kæmper jeg for at holde fast.
Du er 75 år gammel og ser i spejlet og siger:
"Hvad fanden?"
Lad os se, hvad vi ellers har her.
Det er Franco Columbu,
også kendt som dr. Franco Columbu, fordi han var læge og kiropraktor.
Han var min bedste ven og træningspartner.
Der var ingen, der trænede flere timer med mig end ham.
Jeg mødte ham, da jeg var 18.
Han var stærk. Han inspirerede mig til at blive stærkere.
Jeg inspirerede ham til større muskler. Vi var gode træningspartnere.
Franco var også bodybuilder, men fordi han var lav,
fik han ikke berømmelsen.
Det er altid den høje fyr, der vinder til sidst.
Så jeg var meget ked af, at han blev efterladt.
Da jeg kom ind i filmbranchen,
prøvede jeg at få ham med i så mange film, jeg kunne.
Vi boede sammen.
Vi lavede vin sammen.
Jeg hjalp med at bygge hans hus.
Det har været det bedste forhold, jeg har haft med nogen fyr.
FRANCO COLUMBU, BODYBUILDER OG SCHWARZENEGGERS VEN, DØR
Efter hans død går der ikke en dag,
hvor jeg ikke går ind i min stue og kigger på skakbrættet.
Der brugte Franco og jeg så meget tid.
Jeg savner ham.
Han var sådan en vidunderlig mand
og et godt menneske.
Jeg ville ønske, at alle havde sådan en ven,
for hvis ikke, går du glip af meget.
Det er alt, jeg kan sige.
Det er en stor omvæltning,
når du ser så mange af dine venner dø.
Når jeg tænker på Gerstl,
når jeg tænker på Wag Bennett, Reg Park.
Når jeg tænker på Joe Weider,
og i år, Bob Rafelson,
Ivan Reitman.
Det er alle mennesker, jeg står i gæld til.
Når nogen siger: "Arnold, er du det perfekte eksempel.
Den selvskabte mand."
Siger jeg: "Det eneste, der er selvskabt,
er min motivation og min visualisering og det."
Der var mange mennesker, der hjalp mig.
Du kan kalde mig Arnie,
kald mig Schnitzel, kald mig Kraut,
men kalde mig aldrig selvskabt,
for det er jeg ikke.
Jeg drømte, at jeg blev Mr. Universe,
at jeg blev skuespiller,
men jeg havde aldrig troet, det ville blive til et museum.
Aldrig.
Den dag, da mine venner kom her
og sad ved stambordet,
så de meget glade ud.
Alle har deres egen definition af succes.
Folk vil bare have en familie og tjene penge
og se deres børn, deres børnebørn,
og de er glade.
Jeg var mere eventyrlysten og mere sulten
på grund af mine behov,
men i sidste ende har vi samme værdier, og vi stræber efter det samme.
Det er, som om kampene er forbi.
Vi er de sidste dinosaurer.
Vi er de ældre statsmænd så at sige.
Men Arnold har udviklet en slags uigennemtrængelige,
grandios karakter.
Tag et med armene ud.
Og jeg tror ikke, det ændrer sig.
Arnold er Mr. Universe.
Han er en af de få og eneste mennesker,
der har fået succes på tre helt forskellige områder.
Men han vendte aldrig ryggen til bodybuilding.
Han holdt altid af sporten.
Derfor startede han Arnold Classic.
Og han stoppede ikke med at lave film.
Han ser gammel ud. Jeg har aldrig set en gammel terminator.
Mine auditive kredsløb er ikke forringet.
Jeg er gammel,
ikke forældet.
Arnold var ikke trænet til at tænke sådan,
men jeg ser ikke noget, der bremser ham.
Han elsker livet.
Han elsker folk og at få ting gjort,
og så længe han trækker vejret, fortsætter han.
Med hvert bud hjælper du After-School All-Stars.
Han har et stort brand og en stor fanbase.
Han prøver at give tilbage.
Jeg kom igen.
Vi skal bruge folket til at lægge pres på vores folkevalgte.
Han er en ældre statsmand nu,
en statsmand af global kaliber.
Verden har brug for ham.
Du skal bare ignorere nejsigerne,
for absolut alt er muligt.
Jeg har lige fået min vaccine, og jeg anbefaler den til alle.
Kom med mig, hvis du vil leve.
Jeg siger: "Nå, Arnold, vil du ændre tingene?
Din tid er kommet. Nu har du chancen."
Jeg har en stor platform,
så jeg må bruge den indflydelse
på noget godt.
Jeg sender denne besked via forskellige kanaler
for at nå mine russiske venner
og de russiske soldater i Ukraine.
Jeg taler til jer i dag,
fordi der foregår ting i verden, som holdes skjult for jer.
Jeg har været vidne til meget af det, jeg taler om.
For eksempel
de ødelagte mænd i Østrig
efter Anden Verdenskrig, da jeg blev født.
Jeg så dem blive fulde, jeg så, at de havde ondt.
Ikke kun fordi de tabte krigen, men også fordi de faldt
for en forfærdelig taber-ideologi.
De blev løjet for og ledt ind på en sti, der endte i elendighed.
Så når jeg ser noget lignende ske i dag,
ser folk marchere med naziflag og alt det der, siger jeg til mig selv:
"Der er nogen, der lyver for dem om, at det er den rette vej."
Jeg vidste, hvad det førte til.
Det førte til Anden Verdenskrig, og det førte til grusomhederne.
Mere end seks millioner jøder blev dræbt.
Uskyldige blev tortureret og dræbt,
kun fordi de blev løjet for.
Jeg talte med den samme bekymring,
da der var et forsøg på oprør den 6. januar sidste år.
Der er øjeblikke som dette, der er så forkerte,
og så må vi sige fra.
Hjælp mig med at sprede sandheden.
Jeg forstår ikke idéen med
at se på nogen som fjenden,
for jeg kan møde alle
og finde ud af, hvordan vi kan arbejde sammen.
Vil vi alle ikke bare elskes?
Derfor bør vi give kærlighed tilbage til folk.
I årenes løb begyndte en tanke at trænge sig mere og mere på…
Jeg har haft noget nært så et perfekt liv, som man kan have.
Selvfølgeligt føler man, det er for kort.
Jeg håber, at når jeg er væk, siger folk, at han gjorde en forskel.
Nå, lad os komme i gang igen.
Tekster af: Anja Molin